OpenLLM-France/wikimedia huggingface dataset:
# My Science Project

My Science Project (euskaraz Nire Zientzia Proiektua), 1985eko Jonathan R. Betuel zinema zuzendariaren zientzia-fikziozko komedia film bat da. John Stockwell, Danielle von Zerneck, Fisher Stevens, Raphael Sbarge, Richard Masur, Barry Corbin, Ann Wedgeworth eta Dennis Hopper aktoreek antzeztu zuten.
Nolabaiteko antzekotasuna duten Back to the Future, Real Genius eta Weird Science zientzia-fikziozko nerabe komedia filmeekin batera urte berean estreinatu zen.

## Argumentua

Oharra: Atal honek istorio osoa edo amaiera argitzen du.
1985, AEB, Mike Harlan (John Stockwell) institutu bateko nerabe ikasle eta autozaleak bi arazo dauzka: bere neskalagunak utzi berri du, eta garrantzitsuena, Roberts (Dennis Hopper) zientzia irakasleak ultimatum bat eman dio, bere zientzia-proiektua aurkeztea ala ikasgaia ez duela gaindituko esan baidio. Estualdiaren ondorioz, Mike base militar batetako hondakinen artean proiektuan balio lekioken zeozerren bila hasiko da, azkenean berak egindako objetu bat izatea lor dezakeen gailu bitxi bat topatuz. Gailu honek izpi bat jaurtitzeko gai da, haren bidez ukitzen duen edozer edo edozein beste dimentsio batera nahiz denboran bidaiarazi eta beste garai eta lekuetara bidaltzeko gai da.

## Aktoreak

* John Stockwell: Michael 'Mike' Harlan
* Danielle von Zerneck: Ellie Sawyer
* Fisher Stevens: Vince Latello
* Raphael Sbarge: Sherman
* Richard Masur: Jack Nulty detektibea
* Barry Corbin: Lew Harlan
* Ann Wedgeworth: Dolores
* Dennis Hopper: Bob Roberts
* Candace Silvers: Irene
* Bonic Dremann: Matusky
* Pat Simmons: Crystal
* John Vidor: 1. Jock
* Vincent Barbour: 2. Jock
* Jaime Alba: 3. Jock
* Robert Beer: Eisenhower presidentea
* Pamela Springsteen: Ellieren laguna

## Kanpo estekak

* IMDBko fitxa irakurgai (Ingelesez)
* Datuak: Q1475607
# My Mad Fat Diary

My Mad Fat Diary (ingelesez, Nire eguneroko zoro gizena) gazteentzako komedia-drama telesail britainiarra da, 2013ko urtarrilaren 14an estreinatua E4 telebista katean. Rae Earl idazlearen My Fat, Mad Teenage Diary eleberrian oinarrituta dago. Earl beraren pertsonaia da telesaileko protagonista, Sharon Rooney aktoreak gorpuztua. Rooneyren lehen telebistako lana izan zen, kritika on asko jaso zituena eta karrera egiten lagundu ziona telebista eta zinean.
Hiru denboraldi eta hamasei atalen ostean, 2015eko uztailaren 6an izan zen azken emankizuna E4n. 2023ko bertan, EITBren Primeran streaming plataformaren estreinaldiarekin, euskarazko bikoizketa eta azpidatziekin agertu zen bertan.
Telesailak hainbat BAFTA sarietarako nominatu izan zuten, eta 2015ean Sharon Rooneyk irabazi zuen Dramako emakumezko aktore onenaren saria.

## Sinopsia

1990eko hamarkadaren erdialdean Stamford-en (Lincolnshire, Ingalaterra), My Mad Fat Diary-k Rae Earl 16 urteko neskaren istorioa jarraitzen du, ospitale psikiatrikotik irten berri dena. lau hilabete eman ditu. Bere gorputz gizenarekin arazoak ditu Earlek, 106 kilo dituela hasten da trama telesailean. Eritegitik irtetean bere lagun onenarekin, Chloerekin, berriro harremanetan hasten da, baina Chloek ez daki Raeren osasun mentala eta gorputz-irudiaren arazoen berri, azken lau hilabeteetan Frantzian egon dela uste baitu. Rae ospitaleko informazio hori ezkutatzen gordetzen saiatzen da Chloerengandik, eta aldi berean Chloeren lagun Finn, Archie, Izzy eta Chop inpresionatzen saiatzen da.

## Aktoreak

* Sharon Rooney: Rachel 'Rae' Earl
* Ian Hart: Kester
* Claire Rushbrook: Linda
* Jodie Comer: Chloe Gemell
* Nico Mirallegro: Findlay 'Finn' Nelson
* Dan Cohen: Archie
* Jordan Murphy : Arnold 'Chop' Peters
* Ciara Baxendale : Izzy

## Erreferentziak

* Artikulu hau, osorik edo zatiren batean, ingelesezko wikipediako «My Mad Fat Diary» artikulutik itzulia izan da, 2023-09-04 data duen 1173790530 bertsioa oinarritzat hartuta. Sartze-datarik ez duten erreferentziak, edo 2023-09-04 baino lehenago datatuak, jatorrizko artikulutik ekarri dira itzulpenarekin batera.
* ↑ Davies, Sophie. (21 January 2013). «Rae Earl on My Mad Fat Diary» The Daily Telegraph (London).
* ↑ Oroz, Eneko. «Orain arte Primeran-en ikusi dudan guztitik» X (lehenago Twitter) (Noiz kontsultatua: 2023-09-15).
* ↑ Epstein, Robert. (20 January 2013). «TV Review: My Mad Fat Diary» The Independent (London).
* ↑ My Mad Fat Diary - Series 1 - Episode 1. .

## Kanpo estekak

* Datuak: Q6945992
# My Name Is Joe

My Name Is Joe (euskaraz: «Nire izena Joe da») 1998ko Ken Loach ingeles zinema zuzendariaren drama filma bat da. Bertan, Peter Mullan, Louise Goodall, David McKay, Anne-Marie Kennedy, David Hayman, Gary Lewis eta Lorraine McIntosh aktoreek antzeztu zuten.
Filmak inongo apaindurarik gabe alkoholismoaren arazoa modu zuzen, errealista eta latzean ukitzen du. Eskoziako Glasgow hirian girotua dago, aktoreek hiri hartako behe edo langile mailako auzoetako ahoskera eta doinuaz mintzatzen direlarik, ondorioz AEBetan estreinatzean estatubatuar ikusleei euren solasa ulertzea zail egiten zitzaienez azpitituluak jarri zituzten.
Izenburuak Alkoholiko Anonimoen elkartean partaide berriek norberak bere buruaren aurkezpena egiten dueneko esaldiari aipamen egiten dio. 1998ko Canneseko Zinemaldian filma honetan burutako antzezpenarengatik Peter Mullan aktoreak Gizonezko aktore onenare Saria irabazi zuen.

## Argumentua

Oharra: Atal honek istorio osoa edo amaiera argitzen du.
Eskozia, Glasgow. Joe (Peter Mullan) langabezian dago. Urte dezentez alkoholikoa izan ondoren, zurrutari laga eta bere denboraren zati handi bat hiriko futbol talde txarrena entrenatzen igaro ohi du. Haur bat duen guraso drogazale batzuei ere laguntzen die (David McKay eta Anne-Marie Kennedy), haien etxean Sarah (Louise Goodall) ezagutzen duelarik, haien ardura duen laguntzaile soziala. Joe eta Sarah elkarren artean zeharo maitemintzen dira, baina euren harremana eguneroko bizitza arras gogorra den mundu batean ez da batere erraza izango.

## Aktoreak

* Peter Mullan – Joe Kavanagh
* Louise Goodall – Sarah Downie
* David McKay – Liam
* Anne-Marie Kennedy – Sabine (Annemarie Kennedy gisa)
* David Hayman – McGowan
* Gary Lewis – Shanks
* Lorraine McIntosh – Maggie
* Scott Hannah – Scott
* David Peacock – Hooligan
* Gordon McMurray – Scrag
* James McHendry – Perfume
* Paul Clark – Zulu
* Stephen McCole – Mojo
* Simon Macallum – Robbo
* Paul Gillan – Davy

## Kanpo estekak

* My Name Is Joe filmaren IMDBko fitxa irakurgai (Ingelesez)
* My Name Is Joe filmaren trailer edo iragarkia ikusgai. Youtube.com (Ingelesez)
* Datuak: Q1917949
# My Octopus Teacher

My Octopus Teacher Hegoafrikako 2020ko dokumentala da. Pippa Ehrlichek eta James Reedek zuzentzen dute. Craig Foster zinemagileak Hegoafrikako alga-baso batean bizi den olagarroarekin ohiz kanpoko harremana sortu zuen urtea kontatzen du. 2020ko irailaren 7an estreinatu zen Netflix plataforman, baina 2010ean hasi zen filmatzen. Orain arte, sari eta aintzatespen ugari jaso ditu —besteak beste, Oscar bat, dokumental onenaren kategorian—, baita kritika orobat onak ere.

## Erreferentziak

* ↑ «My Octopus Teacher (2020) - Release Info» IMDb.
* ↑ Bain, Keith. (2020-09-01). «SMALL SCREEN: Tentacles of love: My octopus teacher, a story of an astonishing friendship» Daily Maverick.
* ↑ «‘Octopus Teacher’ Lets Filmmaker Into Secret World» VOA News.
* ↑ «Sudáfrica celebra con 'My Octopus Teacher' primer Óscar a documental» El Tiempo 2021-04-26.
* ↑ «My Octopus Teacher (2020)» Rotten Tomatoes.

## Kanpo estekak

* Datuak: Q99372651
# My Stepmother Is an Alien

My Stepmother Is an Alien (euskaraz Nire Amaordea Estralurtar Bat Da) 1988ko Richard Benjamin estatubatuar zinema zuzendariaren zientzia-fikzio eta fantasiazko komedia filma bat da. Dan Aykroyd, Kim Basinger, Jon Lovitz eta Alyson Hannigan aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Steven Mills (Dan Aykroyd) beste planetetan bizitza degoela obsesioneturik bizi den zientzialaria da. Bi seme-alaben (Jon Lovitz eta Alyson Hannigan) aita alarguna ere bada. Egun batez, espaziora seinale bat igorri eta desagertzear dagoen planeta bitxi bateraino iritsiko da. Bertakoek, lurtar zientzialariari informazioa atera eta haren laguntza eskuratzeko asmoz, Celeste (Kim Basinger) izeneko estralurtar izakia Lurrera bidaliko dute. Steven beretaz maitemindu eta inork hartaz susmatu ez dezan Herbehereetatik AEBetara iritsi berria den emakumea dela esango du, gainera Celesteri Lurrean bizirauten ere irakatsiko dio.

## Aktoreak

* Dan Aykroyd: Steven Mills
* Kim Basinger: Celeste Martin
* Jon Lovitz: Ron Mills
* Alyson Hannigan: Jessie Mills
* Joseph Maher: Lucas Budlong
* Seth Green: Fred Glass
* Ann Prentiss: Poltsaren ahotsa
* Wesley Mann: Grady
* Tony Jay: kontseiluburua
* Peter Bromilow: agintean bigarrena
* Nina Henderson: kutxazaina
* Harry Shearer: Carl Saganen ahotsa
* Adrian Sparks: Morosini doktorea
* Juliette Lewis: Lexie, Jessieren laguna
* Tanya Fenmore: Ellen, Jessieren laguna
* Peanut: Dave, txakurra

## Kanpo estekak

* My Stepmother Is an Alien filmaren trailer edo iragarkia ikusgai. Youtube.com (Ingelesez)
* My Stepmother Is an Alien filmaren IMDBko fitxa irakurgai (Ingelesez)
* Datuak: Q1540328
# My Super Ex-Girlfriend

My Super Ex-Girlfriend (euskaraz Nire Super Neskalagun Ohia), 2006ko Ivan Reitman eslovakiar-kanadar zinema zuzendariaren superheroi eta amodiozko komedia bat da. Uma Thurman, Luke Wilson, Anna Faris, Eddie Izzard, Rainn Wilson eta Wanda Sykes aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
New York, AEB. Matthew Sanders (Luke Wilson) gizaseme lasaia Jenny Johnson (Uma Thurman) itxuraz arrunta dirudien emakumeaz maitemindu da, baina ezkutuan G-Neska superheroia da. Matthewek neskalagun jeloskor eta manipulatzailearekin harremana haustean arazoak hasiko dira... neskalagun ohiak harremana eten ez dadin ahalegin guztiak egingo baiditu, bai eta haren bizitza infernu bat bilakatu ere.

## Aktoreak

* Uma Thurman: Jenny Johnson / G-Neska
* Luke Wilson: Matthew "Matt" Saunders
* Anna Faris: Hannah Lewis
* Eddie Izzard: Barry Edward Lambert / Bedlam irakaslea
* Rainn Wilson: Vaughn Haige
* Wanda Sykes: Carla Dunkirk
* Stelio Savante: Leo
* Mike Iorio: Lenny
* Mark Consuelos: Steve Velard:
* Tom Henry: Banaketa gorriko neska
* Margaret Anne Florence: Tabernaria

## Kanpo estekak

* IMDBko fitxa irakurgai (Ingelesez)
* Datuak: Q1216648
# Mourne Horma

Mourne Horma, irlanderaz: Balla an Mhúrn eta ingelesez: ourne Wall, Ipar Irlandako Mourne mendietan dagoen horma bat da, Down konderrian.
1904-1922 artean Silent Valley urtegiaren eremua itxitzeko asmoz eraikia izan zen.

## Ikus gainera

* Mourne mendiak
* Datuak: Q1543119
* Multimedia: Mourne Wall / Q1543119
# Mourmelon-Vesle et Monts de Champagne kantonamendua

Mourmelon-Vesle et Monts de Champagne kantonamendua Frantziako kantonamendu bat da. Marne departamenduan dago, Ekialde Handia eskualdean. Guztira 37 udalerri ditu eta Mourmelon-le-Grand da bere hiriburua.

## Kanpo estekak

* Datuak: Q17054311
# Mourne Abbey

Mourne Abbey (irlanderaz Mainstir Na Morna) Irlandako hego-mendebaldeko Cork konderriaren erdialdean dagoen parrokia txiki bat da. Mallow udalerriaren hegoaldean dago.
Bertan, izen ematen dioten Mourne abadiaren hondakinak daude.
Clyda Rovers GAA izeneko joko gaelikoetako taldea du.

## Kanpo estekak

* Datuak: Q1950987
* Multimedia: Mourne Abbey / Q1950987
# Mournans-Charbonny

Mournans-Charbonny Frantziako udalerria da, Jura departamenduan dagoena, Borgoina-Franche-Comté eskualdean. 2013an 85 biztanle zituen.

## Demografia
### Biztanleria

2007an Mournans-Charbonny udalerrian erroldatutako biztanleak 85 ziren. Familiak 36 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 16 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 42 etxebizitza zeuden, 35 familiaren etxebizitza nagusia ziren, 6 bigarren erresidentzia ziren eta 1 hutsik zegoen. 36 etxeak ziren eta 6 apartamentuak ziren. 35 etxebizitza nagusietatik 28 bere jabearen bizilekua ziren, 4 alokairuan okupaturik zeuden eta 3 doan lagata zeuden; 1ek gela bat zuen, 1ek bi zituen, 3 etxek hiru zituzten, 7 etxek lau zituzten eta 23 etxek bost zituzten. 31 etxek euren parking plaza propioa zuten azpian. 15 etxetan ibilgailu bat zegoen eta 18 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Mournans-Charbonny udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 8 | 80-84 | 0 |
| 0 | 75-79 | 8 |
| 0 | 70-74 | 0 |
| 0 | 65-69 | 0 |
| 8 | 60-64 | 4 |
| 0 | 55-59 | 0 |
| 0 | 50-54 | 4 |
| 4 | 45-49 | 4 |
| 8 | 40-44 | 0 |
| 8 | 35-39 | 12 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 4 | 15-19 | 0 |
| 8 | 10-14 | 12 |
| 8 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 52 ziren, horien artean 38 aktiboak ziren eta 14 inaktiboak ziren. 38 pertsona aktiboetatik 37 lanean zeuden (20 gizon eta 17 emakume) eta 1 langabezian (1 emakume eta 1 emakume). 14 pertsona inaktiboetatik 11 erretiraturik zeuden, 2 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra zerbitzu enpresa batena zen.
2000. urtean Mournans-Charbonny udalerrian 6 nekazaritza-ustiategi zeuden, 342 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q405434
* Multimedia: Mournans-Charbonny / Q405434
# Mourita

Mourita oxido motako minerala da.

## Ezaugarriak

Mourita oxido mineralaren formula kimikoa hau da: ${\ce {UMo5O12(OH)10}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Mourite: Mineral information, data and localities.» www.mindat.org (Noiz kontsultatua: 12-05-2019).
# Mérey-Vieilley

Mérey-Vieilley Frantziako udalerria da, Doubs departamenduan dagoena, Franche-Comté eskualdean. 2013an 127 biztanle zituen.

## Demografia
### Biztanleria

2007an Mérey-Vieilley udalerrian erroldatutako biztanleak 100 ziren. Familiak 40 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 16 seme-alabarik gabeko familiak ziren, 12 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 49 etxebizitza zeuden, 39 familiaren etxebizitza nagusia ziren, 6 bigarren erresidentzia ziren eta 4 hutsik zeuden. 46 etxeak ziren eta 2 apartamentuak ziren. 39 etxebizitza nagusietatik 31 bere jabearen bizilekua ziren, 7 alokairuan okupaturik zeuden eta 1 doan lagata zegoen; 1ek hiru gela zituen, 7 etxek lau zituzten eta 31 etxek bost zituzten. 35 etxek euren parking plaza propioa zuten azpian. 16 etxetan ibilgailu bat zegoen eta 22 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Mérey-Vieilley udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 4 | 70-74 | 0 |
| 4 | 65-69 | 0 |
| 0 | 60-64 | 0 |
| 4 | 55-59 | 0 |
| 8 | 50-54 | 12 |
| 0 | 45-49 | 4 |
| 4 | 40-44 | 0 |
| 8 | 35-39 | 4 |
| 4 | 30-34 | 8 |
| 4 | 25-29 | 0 |
| 0 | 20-24 | 0 |
| 0 | 15-19 | 4 |
| 0 | 10-14 | 0 |
| 16 | 5-9 | 0 |
| 12 | 0tik 4ra | 8 |

## Ekonomia

2007an lan egiteko adina zuten pertsonak 62 ziren, horien artean 46 aktiboak ziren eta 16 inaktiboak ziren. 46 pertsona aktiboetatik 41 lanean zeuden (22 gizon eta 19 emakume) eta 5 langabezian zeuden (3 gizon eta 2 emakume). 16 pertsona inaktiboetatik 9 erretiraturik zeuden, 3 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 eraikuntza enpresa zen eta 1 higiezinen enpresa zen.
2009an norbanakoentzat zegoen zerbitzu bakarra zurgina zen.
2000. urtean Mérey-Vieilley udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q905332
* Multimedia: Mérey-Vieilley / Q905332
# Mériadeck

Mériadeck Bordeleko auzoa da, Garonaren ezkerraldean. Hiriko finantza barrutia da eta 1960ko hamarkadan modan zegoen estetika modernoa du. 2003tik aurrera, hiriko erdigunera joateko tranbia bat du.

## Kanpo estekak

* Datuak: Q3333275
* Multimedia: Meriadeck / Q3333275
# Mériadeck (Bordeleko tranbia)

Mériadeck Bordeleko tranbiaren geltoki bat da, Bordele udalerrian dago.

## Kokapena

A linea (Bordeleko tranbia) :
* Datuak: Q98573382
* Multimedia: Mériadeck tram stop / Q98573382
# Méras

Méras (frantsesez eta ofizialki: Méras) Okzitaniako udalerri bat da. Administratiboki Frantziako Ariège departamenduan dago, Okzitania eskualdean. 2013an 103 biztanle zituen.

## Demografia
### Biztanleria

2007an Méras udalerrian erroldatutako biztanleak 76 ziren. Familiak 32 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 40 etxebizitza zeuden, 33 familiaren etxebizitza nagusia ziren, 5 bigarren erresidentzia ziren eta 1 hutsik zegoen. Etxebizitza guzti hauek 40etxeak ziren. 33 etxebizitza nagusietatik 27 bere jabearen bizilekua ziren eta 6 alokairuan okupaturik zeuden; 1ek bi gela zituen, 4 etxek hiru zituzten, 12 etxek lau zituzten eta 16 etxek bost zituzten. 19 etxek euren parking plaza propioa zuten azpian. 14 etxetan ibilgailu bat zegoen eta 18 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Méras udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 4 | 80-84 | 0 |
| 0 | 75-79 | 0 |
| 4 | 70-74 | 4 |
| 0 | 65-69 | 4 |
| 0 | 60-64 | 0 |
| 4 | 55-59 | 0 |
| 0 | 50-54 | 0 |
| 0 | 45-49 | 8 |
| 4 | 40-44 | 0 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 4 |
| 0 | 10-14 | 4 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 59 ziren, horien artean 38 aktiboak ziren eta 21 inaktiboak ziren. 38 pertsona aktiboetatik 25 lanean zeuden (12 gizon eta 13 emakume) eta 13 langabezian zeuden (7 gizon eta 6 emakume). 21 pertsona inaktiboetatik 7 erretiraturik zeuden, 5 ikasten zeuden eta 9 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 higiezinen enpresa zen eta 1 «beste zerbitzu jarduera batzuk» multzoan sailkatutako enpresa zen.
2009an norbanakoentzat zegoen zerbitzu bakarra higiezinen agentzia zen.
2000. urtean Méras udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1143933
* Multimedia: Méras / Q1143933